12/04/2022 | Administración LocalMunicipal
Santiago de Compostela
Persoal
Convocatoria praza de Dirección de Área de Modernización, Innovación e Calidade da Administración Local do Concello de Santiago

ANUNCIO Por resolución da Concelleira-delegada de Economía e Facenda, Persoal, Contratación, e Modernización de Administración Local, de data 05 de abril de 2022, apróbase a convocatoria para a provisión, polo sistema de libre designación, da praza de Dirección de Área de Modernización, Innovación e Calidade da Administración Local do Concello de Santiago de Compostela, de conformidade coas seguintes bases: 1. Obxecto. As presentes bases teñen por obxecto rexer a convocatoria para prover, polo sistema de libre designación, da praza de Dirección de Área de Modernización, Innovación e Calidade da Administración Local, de acordo co establecido no artigo 13 do texto refundido da Lei do Estatuto básico do empregado público (Real decreto lexislativo 5/2015, do 30 de outubro) e nos artigos 33 e 34 da Lei 2/2015, do 29 de abril, do emprego público de Galicia, e de acordo co contemplado no artigo 130 da Lei 7/1985, do 2 de abril, reguladora das bases de réxime local, modificada pola Lei 27/2013, do 27 de decembro. O proceso axustarase aos principios de mérito, capacidade e pública concorrencia, e se baseará en criterios de idoneidade, competencia e experiencia profesional.2. Características da praza.2.1.–A praza a prover está incluída no cadro de persoal aprobado polo Pleno municipal, e publicado no BOP da Coruña número 51, do 16 de marzo de 2022.2.2.–O complemento de destino asignado á praza é o correspondente ao nivel 30, e o seu sistema de provisión é como persoal directivo, por libre designación.2.3.–O complemento específico anual fixado para a praza, referido ao ano 2022, é de 38.406,96 € brutos.2.4.–A praza está suxeito á especial dedicación, nos termos do artigo 3.5.1. f) do Acordo regulador–Convenio colectivo do Concello de Santiago de Compostela (BOP da Coruña, do 3 de febreiro de 2010). Tamén estará suxeita ao réxime de incompatibilidades da Lei 53/1984, do 26 de decembro, e seranlle de aplicación as limitacións ao exercicio de actividades privadas establecidas no artigo 8 da Lei 5/2006, do 10 de abril, de regulación de conflitos de intereses dos membros do goberno e dos altos cargos da Administración xeral do Estado.2.5.–Serán funcións da persoa responsable da Dirección de Área, segundo o previsto no ROGA, e baixo a dependencia directa do/a coordinador/a xeral (cando exista) e superior do/a concelleiro/a responsable da Área de Goberno correspondente (e sen prexuízo da superior dirección da Alcaldía), a dirección e xestión dos diferentes ámbitos materiais e de actividade administrativa da súa competencia así como dos servizos correspondentes e unidades administrativas adscritas.3. Requisitos e criterios para a designación.3.1.–Ademais dos requisitos xerais previstos no artigo 56 do texto refundido da Lei do Estatuto básico do empregado público, será requisito indispensable para concorrer á convocatoria ser persoal funcionario de carreira, do Estado, das Comunidades Autónomas, das Entidades Locais ou con habilitación de carácter nacional, en corpo ou escala clasificado no subgrupo A1.3.2.–A designación responderá aos criterios de idoneidade, competencia e experiencia profesional, entre os que se prestará especial atención aos seguintes méritos:  Acreditar formación en Enxeñería Informática.  Ter ocupado postos de dirección e/ou coordinación de proxectos vinculados directamente a Sistemas de Información ou equivalentes nas áreas relacionadas coas competencias propias do posto a ocupar.  Ter coñecemento da Administración local e experiencia laboral na mesma, particularmente nas áreas de modernización, técnica e administración electrónica.  Acreditar competencias e habilidades directivas: dirección de persoas, traballos, desenvolvemento do traballo en equipo, xestión do cambio e liderado, traballo transversal e visión estratéxica local.  Acreditar experiencia en termos de innovación: traballos, proxectos, colaboracións e patentes.  Acreditar participacións e colaboracións en actividades relacionadas con Sistemas de Información e Informática.  Acreditar coñecementos de inglés a nivel de B2 ou equivalente.4. Solicitudes. As solicitudes deberán presentarse por vía telemática a través do formulario normalizado dispoñible na sede electrónica do Concello de Santiago de Compostela (sede. santiagodecompostela. gal/catalogodetramites) UNIDADE TRAMITADORA: C01.06/XESTION DE PERSOAL. Procedemento: provisión postos de libre designación/modelo de solicitude xeral CS000. Alternativamente poderanse presentar en soporte papel na Oficina de asistencia en materia de rexistros do Concello de Santiago de Compostela ou en calquera das formas establecidas no art.16.4 da Lei 39/2015, do 1 de outubro, de procedemento administrativo común das administracións públicas. As solicitudes dirixiranse á Alcaldía dentro do prazo dos dez (10) días naturais seguintes ao da publicación da convocatoria no Boletín Oficial da Provincia. Xunto coas solicitudes, as persoas aspirantes achegarán o seu curriculum vitae, no que constarán os méritos alegados e xustificados documentalmente que as persoas interesadas desexen se teñan en conta.5. Nomeamento. Concluído o prazo de presentación de solicitudes, a Concellaría de Economía e Facenda, Persoal, Contratación e Modernización da Administración Local procederá, de ser o caso e tras verificar o cumprimento dos requisitos esixidos nestas bases, a dar traslado do expediente á Alcaldía para que esta eleve informe-proposta á Xunta de Goberno Local para a designación do/a director/a, ou para a declaración do posto como deserto, que deberá estar motivado con referencia ao cumprimento dos requisitos, a observancia do procedemento, á competencia para o nomeamento, e á valoración discrecional da experiencia profesional e demais méritos alegados.6. Toma de posesión. O prazo para a toma de posesión será de tres días hábiles se non implica cambio de residencia da persoa funcionaria, ou dun mes en caso contrario, a contar dende o seguinte ao da publicación do nomeamento no Boletín Oficial da Provincia.7. Impugnación. Contra a presente resolución, que pon fin á vía administrativa, as persoas interesadas poderán interpoñer recurso potestativo de reposición perante o órgano que a ditou, no prazo dun mes, contado a partir do día seguinte ao da súa publicación, de conformidade co establecido na Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro), ou poderán impugnala directamente perante o Xulgado Contencioso-Administrativo competente no prazo de dous meses, contados a partir da mesma data, segundo o establecido na Lei 29/1998, do 13 de xullo, reguladora da xurisdición contencioso administrativa. Santiago de Compostela, 5 de abril de 2022. Economía e Facenda, Persoal, Contratación e Modernización de Administración Local Aurel Soutiño Bela